AS คาดรายได้ H2/58 โตกว่า 30% รุกส่งเกมพีซี-มือถือชิงตลาด
AS เผยรายได้ H2/58 โตกว่า 30% จาก H1/58 รุกส่งเกมพีซี-มือถือชิงตลาด
13 ส.ค. 2558

นายปราโมทย์ สุดจิตพร ประธานเจ้าหน้าที่บริหาร บริษัท เอเชียซอฟท์ คอร์ปอเรชั่น จำกัด (มหาชน) หรือ AS เปิดเผยว่า สำหรับแผนกลยุทธ์ในครึ่งปีหลังนี้ เอเชียซอฟท์มีแผนเปิดให้บริการเกมใหม่ทั้งเกมพีซีระดับท็อป 2 เกม และเกมมือถืออีก 6 เกม เกมพีซีที่ได้เปิดให้บริการไปแล้วก่อนหน้านี้คือ Heroes of the Storm จากค่าย Blizzard ได้รับกระแสตอบรับอย่างดีจากผู้เล่น
สำหรับเกมมือถืออย่าง Dragonica Mobile ที่เปิดให้บริการเมื่อช่วงปลายเดือนกรกฏาคม สามารถขึ้นอันดับ Top Rank  ใน App Store ภายในวันแรกที่เปิดให้บริการ และติดอันดับ 1 ใน 5 ของแอพที่ทำรายได้สูงสุด (Top Grossing) ของ App Store และ Play Store ของทุกประเทศที่เปิดให้บริการภายในอาทิตย์แรกอีกด้วย คาดว่ารายได้ในช่วงครึ่งปีหลังจะเติบโตมากกว่าครึ่งปีแรก 30%